Сирияда Қазақ ұлттық университетінің филиалы ашылады
DATE: 11:11, 05 Ақпан 2020 | GMT +5
TITLE: Сирияда Қазақ ұлттық университетінің филиалы ашылады
URL: https://kaz.inform.kz/news/siriyada-kazak-ulttyk-universitetinin-filialy-ashylady_a3611200/
META: DATE: 11:11, 05 Ақпан 2020 | GMT +5
TOTAL WORDS: 103
AUTHOR(S):
TEXT: Мерейтойлық жылдың ресми рәсімінің ашылуында сөз алған ҚР Мемлекеттік хатшысы Қырымбек Көшербаев ұлы ойшылдың 1150 жылдық мерейтойын атап өту аясында ауқымды шаралар тек ел көлемінде ғана емес, шетелдерде де жоспарланғанын, соның ішінде Қазақстанның Дамаск қаласындағы тарихи-мәдени орталығы базасында ҚазҰУ филиалын ашу қарастырылғанын жеткізді. Бұл бастама ҚазҰУ ректоры академик Ғалым Мұтановтың әл-Фараби жылының салтанатты ашылуына келген Дамаск Университетінің президенті профессор Мохаммед Махер Кабакибимен кездесуінде талқыланды. «Біз бұл идеяны толықтай қолдаймыз және филиалдың құрылуына, алға жылжуына көмек береміз. Бұл халықаралық колоборация үшін жақсы үлгі болады, Қазақстан мен Сирия ғылыми-білім беру салаларында екіжақты қарым-қатынасын нығайтып, әл-Фараби мұраларына тереңнен зерттеу жүргізуді арттырады», - дейді Дамаск университетінің ректоры
